CELEX: 32005D0581
Language: sk
Date: 2005-07-25 00:00:00
Title: 2005/581/ES: Rozhodnutie Komisie z 25. júla 2005, ktorým sa povoľuje uvedenie izomaltulózy na trh ako novej potraviny alebo novej zložky potravín v súlade s nariadením Európskeho parlamentu a Rady (ES) č. 258/97 [oznámené pod číslom K(2005) 2776]

29.7.2005   
            
            
               SK
            
            
               Úradný vestník Európskej únie
            
            
               L 199/90
            
         
      ROZHODNUTIE KOMISIE
   
   z 25. júla 2005,
   ktorým sa povoľuje uvedenie izomaltulózy na trh ako novej potraviny alebo novej zložky potravín v súlade s nariadením Európskeho parlamentu a Rady (ES) č. 258/97
   [oznámené pod číslom K(2005) 2776]
   (Iba nemecký text je autentický)
   (2005/581/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), najmä na jeho článok 7,
   keďže:
   
               (1)
            
            
               Spoločnosť Südzucker AG požiadala 4. marca 2004 príslušné orgány Nemecka o uvedenie izomaltulózy na trh ako novej potraviny alebo novej zložky potravín.
            
         
               (2)
            
            
               Príslušný orgán Nemecka pre posudzovanie potravín vydal 1. októbra 2004 svoju prvotnú hodnotiacu správu. V príslušnej správe dospel k záveru, že navrhované použitia izomaltulózy sú z hľadiska ľudskej spotreby bezpečné.
            
         
               (3)
            
            
               Komisia postúpila prvotnú hodnotiacu správu 30. novembra 2004 všetkým členským štátom.
            
         
               (4)
            
            
               V rámci 60-dňovej lehoty ustanovenej v článku 6 ods. 4 nariadenia (ES) č. 258/97 boli v súlade s príslušným ustanovením vznesené odôvodnené námietky proti uvedeniu výrobku na trh. V súvislosti s prvou žiadosťou o uvedenie izomaltulózy na trh, ktorú predložil Cargill, sa námietky/pripomienky prediskutovali s členskými štátmi 14. februára 2005 na zasadnutí Stáleho výboru.
            
         
               (5)
            
            
               Pokiaľ ide o údaje nutričnej hodnoty pri označovaní a propagácii potravín s obsahom izomaltulózy, uplatňuje sa smernica Rady 90/496/EHS z 24. septembra 1990 o nutričnom označovaní potravín (2).
            
         
               (6)
            
            
               Na základe prvotnej hodnotiacej správy sa zistilo, že izomaltulóza spĺňa kritériá ustanovené v článku 3 ods. 1 nariadenia (ES) č. 258/97.
            
         
               (7)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Izomaltulóza sa tak, ako je uvedená v prílohe, môže na použitie v potravinách uviesť na trh Spoločenstva ako nová potravina alebo nová zložka potravín.
   Článok 2
   Názov „izomaltulóza“ sa uvedie na označení samotného výrobku a pri potravinách, ktoré ju obsahujú, v zozname zložiek potraviny.
   Do viditeľne umiestnenej poznámky týkajúcej sa označenia izomaltulózy sa prostredníctvom hviezdičky (*) uvedie text „izomaltulóza je zdrojom glukózy a fruktózy“. Táto poznámka sa vytlačí minimálne rovnako veľkým typom písma ako samotný zoznam zložiek potraviny.
   Článok 3
   Toto rozhodnutie je určené firme Südzucker AG Mannheim/Ochsenfurt, Maximilianstraβe 10, D-68165 Mannheim.
   
      V Bruseli 25. júla 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 43, 14.2.1997, s. 1. Nariadenie naposledy zmenené a doplnené nariadením (ES) č. 1882/2003 (Ú. v. EÚ L 284, 31.10.2003, s. 1).
   
      (2)  Ú. v. ES L 276, 6.10.1990, s. 40. Smernica naposledy zmenená a doplnená smernicou Komisie 2003/120/ES (Ú. v. EÚ L 333, 20.12.2003, s. 51).
   
      PRÍLOHA
      ŠPECIFIKÁCIE IZOMALTULÓZY
      Definícia
      Redukujúci disacharid zložený z jednej glukózovej a jednej fruktózovej jednotky, ktoré sú spojené alpha-1,6-glykozidovou väzbou. Získava sa enzymatickým procesom z cukrózy. Obchodným produktom je monohydrát.
      Chemický názov
      6-O-α-D-glukopyranozyl-D-fruktofuranóza monohydrát
      Číslo CAS
      13718-94-0
      Chemický vzorec
      C12H22O11 · H2O
      Štruktúrny vzorec
      
         
      Molekulová hmotnosť
      360,3 (monohydrát).
      Obsah
      Minimálne 98 % na sušinu.
      Opis
      Biele alebo takmer biele kryštáliky sladkej chuti takmer bez zápachu.
      Strata sušením
      Maximálne 6,5 % (60 °C, 5 h)
      Olovo
      Maximálne 0,1 mg/kg
      Určenie metódou atómovej absorpcie, ktorá zodpovedá príslušnej úrovni. Výber veľkosti vzoriek a metóda prípravy vzoriek môže vychádzať zo zásad metódy uvedenej v časti „Inštrumentálne metódy“ („Instrumental methods“) dokumentu FNP (1).
      
         (1)  Food and Nutrition Paper 5 Rev. 2 – Guide to specifications for general notices, general analytical techniques, identification tests, test solutions and other reference materials (JECFA) 1991, 322 strán, po anglicky, ISBN 92-5-102991-1.